
	Εκδήλωση 
Κρίση της Κοινωνίας και Κρίση της Τέχνης

στο Σπίτι της Κύπρου

Τη Δευτέρα 22  Νοεμβρίου 2021 το Σπίτι της Κύπρου και το περιοδικό «Νέο Επίπεδο», διοργάνωσαν  εκδήλωση με θέμα,  Κρίση της Κοινωνίας και Κρίση της Τέχνης. 

Η Μορφωτική Λειτουργός κ. Μαρία Ραγιά καλωσόρισε τους παρευρισκόμενους, εκ μέρους του Σπιτιού της Κύπρου και στη συνέχεια έδωσε τον λόγο στον εκδότη και διευθυντή του περιοδικού, κ. Γιάννη Στεφανάκι ο οποίος ανέλαβε και τον συντονισμό της εκδήλωσης.

Στο πλαίσιο της εκδήλωσης παρουσιάστηκε το τεύχος του περιοδικού «Νέο Επίπεδο» (ειδική έκδοση Νοεμβρίου 2021) από τους: Χρύσα Βλάχου, ποιήτρια, δοκιμιογράφο, Ανθούλα Δανιήλ, Δρ. Φιλολογίας, συγγραφέα, κριτικό λογοτεχνίας, δοκιμιογράφο, Βούλα Επιτροπάκη, ποιήτρια, δοκιμιογράφο και Πάνο Χαραλάμπους, εικαστικό,  Καθηγητή στην Ανώτατη Σχολή Καλών Τεχνών. Επίσης κείμενο για την παρουσίαση του περιοδικού απέστειλε ο ποιητής, δοκιμιογράφος Γιώργος Μπλάνας, το οποίο διάβασε ο εκδότης Γιάννης Στεφανάκις.
Οι παρευρισκόμενοι αρθρογράφοι του περιοδικού τοποθετήθηκαν με ολιγόλεπτες εισηγήσεις και ακολούθησε συζήτηση με το κοινό.

Το τεύχος φιλοξενεί 23 κείμενα γνωστών ανθρώπων των γραμμάτων και τεχνών (Α. Ζήρας, Κ. Κατζουράκης, Μ. Στεφανίδης, Α. Δανιήλ, Α. Αντωνάκος,  Σ. Μιχαήλ, Γ. Τζιρτζιλάκης, Κ. Χατζηαντωνίου, Γ. Ζώρας,  Β. Επιτροπάκη, Στάθης  Κατσαρός, Κατερίνα Κιτσιλή, Κωνσταντίνος Μπούρας,  Σίσσυ  Παπαθανασίου,  Χ. Βλάχου, Γ. Μπλάνας, Γ. Γώτης, Α. Αφεντουλίδου,  Π.  Χαραλάμπους, Γ.  Μανιάτης, Δ,  Μπενιουδάκη , Β,  Δημητρέας, Δ. Ελευθεράκης), ενώ πλαισιώνεται και συνομιλεί με σαράντα πέντε έργα  ζωγραφικής,  σχεδίου  και χαρακτικών από Καθηγητές και φοιτητές της Α.Σ.Κ.Τ. της περιόδου 1986 – 1988 (Δ. Μυταράς, Η. Δεκουλάκος, Ρ. Παπασπύρου, Γ. Βαλαβανίδης, Β. Κυριάκη, Μ. Βασιλάκου, Γ. Μεσίνης, Ηώ Αγγελή, Γ. Στεφανάκις, Γ. Ρόρης, Π. Χανδρής, Τ, Μισούρας, Γ. Λαναράς κ.λπ.).
Το  ειδικό αυτό τεύχος του περιοδικού  «Νέο Επίπεδο» τυπώθηκε  με επιχορήγηση του Υπουργείου Πολιτισμού της Ελλάδας και διανέμεται δωρεάν. 

Σύνδεσμος παρακολούθησης εκδήλωσης: 

https://diavlos.grnet.gr/room/1607?eventid=10313

